दिल्ली: हाथिनी कुंड बैराज से 13433 क्यूसेक पानी छोड़ा गया, खतरे के निशान के करीब पहुंची य​मुना
दिल्ली में यमुना से सटे इलाकों में बाढ़ का खतरा बढ़ गया है। मंगलवार सुबह 8 बजे हाथिनी कुंड बैराज से 13433 क्यूसेक पानी छोड़ा गया है।
दिल्ली में यमुना से सटे इलाकों में बाढ़ का खतरा बढ़ गया है। मंगलवार सुबह 8 बजे हाथिनी कुंड बैराज से 13433 क्यूसेक पानी छोड़ा गया है। जिससे य​मुना का जलस्तर तेजी से बढ़ने लगा है। दिल्ली के ओल्ड यमुना ब्रिज में यमुना नदी का जल स्तर 203.78 मीटर दर्ज किया गया है। बता दें कि सोमवार को हरियाणा के यमुनानगर जिले के हथिनीकुंड कुंड बैराज से 7,418 क्यूबिक मीटर प्रति सेकंड (क्यूसेक) की दर से पानी छोड़ा गया था। बैराज से दिल्ली के ओल्ड यमुना ब्रिज में यमुना नदी का जल स्तर 203.78 मीटर दर्ज किया गया है। सोमवार सुबह 8 बजे नदी का जल स्तर 204.38 मीटर दर्ज किया गया। सामान्य तौर पर हथिनीकुंड बैराज में बहाव दर 352 क्यूसेक होता है लेकिन जलग्रहण क्षेत्रों में भारी बारिश के बाद पानी छोड़ने की मात्रा बढ़ा दी गई। पिछले साल 18-19 अगस्त को बहाव दर 8.28 लाख क्यूसेक तक पहुंच गया था और यमुना नदी का जलस्तर 206.60 मीटर तक पहुंच गया, जो खतरे के निशान 205.33 के पार चला गया था। नदी के निचले इलाकों में पानी भरने के बाद दिल्ली सरकार ने बचाव और राहत अभियान शुरू किया था।